
Okresný súd Poprad 16P/159/2024 8724205237 17. 04. 2025 JUDr. Dagmar Soliarová ECLI:SK:OSPP:2025:8724205237.3
Opravné uznesenie Okresný súd Poprad, sudkyňa JUDr. Dagmar Soliarová, vo veci starostlivosti o mal. dieťa: A. B., nar. XX.XX.XXXX, toho času umiestnená v C. D. E. F. G. H., so sídlom I. XXX, H., zastúpená kolíznym opatrovníkom Úradom práce, soc. vecí a rodiny Kežmarok, dieťa rodičov: matka: J. B., nar. XX.XX.XXXX, bytom K. L. XX, H. a otec: K. B., nar. X.X.XXXX, bytom K. L. XX, H., za účasti Centra pre deti a rodiny Hnúšťa, Budovateľov 801, Hnúšťa, v konaní na návrh rodičov o zrušenie ústavnej starostlivosti, takto rozhodol: O pravuje I. výrok Rozsudku Okresného súdu Poprad sp. zn. 16P/159/2024 - 26 zo dňa 21.3.2025 tak, že správna spisová značka rozsudku Okresného súdu Poprad znie: „16P/5/2024 – 28“. odôvodnenie: 1. Rodičia maloletého dieťaťa podali dňa 17.12.2024 návrh o zrušenie ústavnej starostlivosti. Súd rozhodol vo veci rozsudkom 16P/159/2024 – 26 zo dňa 21.3.2025. 2. Dňa 10.4.2025 kolízny opatrovník Úrad práce, soc. vecí a rodiny Kežmarok požiadal o opravu I. výroku predmetného rozsudku v časti nesprávne uvedenej spisovej značky: „15P/5/2024 – 28“ na správne číslo spisovej značky, ktorá znie: „ 16P/5/2024 – 28.“ 3. Podľa § 224 Civilného sporového poriadku súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 4. Súd mal preukázané, že pri písomnom vyhotovení rozsudku Okresného súdu Poprad sp. značka 16P/159/2024 – 26 zo dňa 21.3.2025 došlo k chybe v písaní v I. výroku tohto rozsudku, preto súd túto zrejmú nesprávnosť opravil tak, ako je uvedené vo výroku tohto uznesenia. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na tunajšom súde písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8724205237.3 (dáta aktuálne k 11. 11. 2026). Záväzné je znenie zverejnené súdom.




